नेशनल डेस्क (संजीव शर्मा): जम्मू-कश्मीर में महबूबा मुफ्ती सरकार से किनाराकशी करके प्रधानमंत्री नरेंद्र मोदी ने मास्टर स्ट्रोक चला है। दरअसल बीजेपी या यूं कह लें कि संघ की लम्बे रसे से इस राज्य पर नजर है। इसमें भी कोई दो राय नहीं कि राज्य संघ की गूढ़ गतिविधियों का गढ़ रहा है और एक सरसंघचालक भी यहीं से हुए हैं। लेकिन इसके बावजूद सामुदायिक समीकरण जम्मू-कश्मीर में संघ के कदम रोकते रहे हैं। जबकि पाकिस्तान या राष्ट्रवाद के नजरिए से संघ इस सूबे को लेकर हमेशा से ही सक्रिय रहा है। ऐसे में जब नरेंद्र मोदी के सत्तानशीं होने के साथ संघ को जम्मू वाले हिस्से में अकूत समर्थन मिला तो संघ ने अपनी रणनीति बदली। पिछले चुनाव में जम्मू-कश्मीर में बीजेपी को 25 सीटें मिली थीं जो पीडीपी से महज तीन कम थीं। हालांकि यह सभी सीटें जम्मू वाले हिस्से से आईं और पीडीपी को कश्मीर में सफलता मिली। ऐसे में संघ ने अपना प्लान बदला।